Document ID: 32004R1259

REGOLAMENT TAL-KUMMISSJONI Nru 1259/2004
tat-8 ta' Lulju 2004
dwar l-awtorizzazzjoni permanenti ta’ ċerti addittivi diġà awtorizzati fl-għalf tal-bhejjem
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar addittivi fl-għalf tal-bhejjem (1), kif emendat l-aħħar bir-Regolament (KE) Nru 1756/2002 (2), u b’mod partikolari l-Artikoli 3 u 9d(1) tagħha,
Billi:
(1)
Id-Direttiva 70/524/KEE tipprovdi li l-ebda addittiv ma jista’ jitpoġġa fiċ-ċirkolazzjoni sakemm ma jkunx ingħata l-awtorizzazzjoni tal-Komunità.
(2)
Fil-każ ta’ addittivi msemmija fil-Parti II ta’ l-Anness C tad-Direttiva 70/524/KEE, li tinkludi mikro-organiżmi u enżimi, awtorizzazzjoni mingħajr limitu ta’ żmien ta’ addittiv diġa awtorizzat tista’ tingħata jekk il-kundizzjonijiet imniżżla fl-Artikolu 3(a) huma sodisfatti.
(3)
L-użu tat-taħlita mikro-organiżmu ta’ Enterococcus faecium (DSM 10663/NCIMB 10415) kienet awtorizzata proviżorjament għat-tiġieġ għas-smin, għall-ewwel darba bir-Regolament tal-Kummissjoni (KE) Nru 1636/1999 (3).
(4)
Data ġdida kienet sottomessa biex issaħħaħ l-applikazzjoni għall-awtorizzazzjoni mingħajr limitu ta’ żmien ta’ dan il-mikro-organiżmu.
(5)
L-evalwazzjoni ta’ l-applikazzjoni għall-awtorizzazzjoni sottomessa għar-rigward ta’ dan il-mikro-organiżmu, turi li l-kundizzjonijiet ipprovduti fid-Direttiva 70/524/KEE għal awtorizzazzjoni mingħajr limitu ta’ żmien huma sodisfatti.
(6)
L-użu ta’ dan il-mikro-organiżmu għat-tiġieġ għas-smin, speċifikat fl-Anness I, għandu għalhekk ikun awtorizzat mingħajr limitu ta’ żmien.
(7)
L-użu tat-taħlita enżima ta’ endo-1,4-beta-glucanase, endo-1,3(4)-beta-glucanase u endo-1,4-beta-xylanase prodotta bit-Trichoderma longibrachiatum (ATCC 74 252) kienet awtorizzata proviżorjament għat-tiġieġ għas-smin, għall-ewwel darba, f’forma likwida bir-Regolament tal-Kummissjoni (KE) Nru 1436/1998 (4), u f’forma mrammla bir-Regolament tal-Kummisjsoni (KE) Nru 937/2001 (5).
(8)
L-użu tat-taħlita enżima ta’ endo-1,3(4)-beta-glucanase prodotta bl-Aspergillus aculeatus (CBS 589.94) kienet awtorizzata proviżorjament għat-tiġieġ għas-smin, għall-ewwel darba bir-Regolament tal-Kummissjoni (KE) Nru 654/2000 (6).
(9)
L-użu tat-taħlita enżima endo-1,3(4)-beta-glucanase u endo-1,4-beta-xylanase prodotta bill-Penicillium funiculosum (IMI SD 101) kienet awtorizzata proviżorjament għat-tiġieġ għas-smin, għall-ewwel darba bir-Regolament tal-Kummissjoni (KE) Nru 866/1999 (7).
(10)
L-użu tat-taħlita enżima endo-1.4-beta-xylanase prodotta bl-Aspergillus niger (CBS 520.94) kienet awtorizzata proviżorjament għat-tiġieġ għas-smin, għall-ewwel darba bir-Regolament tal-Kummissjoni (KE) Nru 1436/1998 (4).
(11)
L-użu tat-taħlita enżima endo-1,4-beta-xylanase prodotta bill-Bacillus subtilis (LMG-S 15136) kienet awtorizzata proviżorjament għat-tiġieġ għas-smin, għall-ewwel darba, f’forma solida bir-Regolament tal-Kummissjoni (KE) Nru 1353/2000 (8) u f’forma likwida bir-Regolament tal-Kummissjoni (KE) Nru 2188/2002 (9).
(12)
Data ġdida kienet sottomessa biex issaħħaħ l-applikazzjonijiet għall-awtorizzazzjoni mingħajr limitu ta’ żmien ta’ kull wieħed minn dan it-taħlit enżima.
(13)
L-evalwazzjoni ta’ l-applikazzjonijiet għall-awtorizzazzjoni sottomessa għar-rigward ta’ kull waħda minn dawn it-taħlit enżima, turi li l-kundizzjonijiet ipprovduti fid-Direttiva 70/524/KEE għal awtorizzazzjoni mingħajr limitu ta’ żmien huma sodisfatti.
(14)
L-użu ta’ dan it-taħlit enżima għat-tiġiet għas-smin taħt il-kundizzjonijiet imniżżla fl- Annessi II, III, IV, V u VI għandu għalhekk ikun awtorizzat mingħajr limitu ta’ żmien.
(15)
L-evalwazzjoni ta’ dawn l-applikazzjonijiet turi li ċertu proċeduri għandhom ikunu meħtieġa biex iħarsu lill-ħaddiema milli jkunu esposti għall-addittivi mniżżla fl-Annessi.
(16)
Il-miżuri pprovduti f’dan ir-Regolament huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali
ADOTTAT DAN IR-REGOLAMENT
Artikolu 1
It-taħlit li jaqa’ taħt il-grupp “Mikro-organiżmi” kif imniżżel fl-Anness I huwa awtorizzat għall-użu bħala addittiv f’nutrizzjoni ta’ l-annimali taħt il-kundizzjonijiet stabbiliti f’dak l-Anness.
Artikolu 2
It-taħlit li jaqa’ taħt il-grupp “Enżimi” kif imniżżel fl-Annessi II, III, IV, V u VI huma awtorizzati għall-użu bħala addittiv f’nutrizzjoni ta’ l-annimali taħt il-kundizzjonijiet stabbiliti f’dawk l-Annessi.
Artikolu 3
Dan ir-Regolament għandu jidħol fis-seħħ fit-tielet jum wara il-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussel, nhar it-8 ta' Lulju 2004.

Labels: 0
17
6